
R E F E R A T    D E    A P R O B A R E

Pentru modificarea Hotărârii Consiliului Local nr. 81/2023 privind aprobarea Regulamentului de organizare și funcționare a Asociației de Dezvoltare Intercomunitară ”Serviciul județean pentru ocrotirea animalelor

 fără stăpân”, a Caietului de sarcini și a tarifului de 
capturare practicat de Asociație

În cadrul ședinței ordinare a Consiliului Local al Municipiului Brad din data de 27 aprilie 2012, s-a adoptat Hotărârea Consiliului Local nr. 48 prin care s-a aprobat asocierea Municipiului Brad, prin Consiliul Local al Municipiului Brad, cu Județul Hunedoara, prin Consiliul Județean Hunedoara, precum și cu alte unități administrativ-teritoriale din județ, în vederea constituirii Asociației de Dezvoltare Intercomunitară ,,Serviciul județean pentru ocrotirea animalelor fără stăpân”.

Prin Hotărârea Consiliului Local nr. 81/2023 a fost aprobat noul Regulament de funcționare al Asociației, Caietul de sarcini și tariful de capturare de 300 lei/câine capturat.

Modificarea modului de funcționare a Asociației a survenit ca urmare a controlului Curții de Conturi a României care a precizat că între Asociație și unitățile administrativ – teritoriale membre trebuie să existe o relație comercială.

Tariful astfel stabilit a dus la situația în care membrii Asociației nu au mai solicitat capturarea câinilor de pe domeniul public pentru a evita achitarea tarifului de capturare și, evident, la lipsa încasărilor de către Asociație.
În urma controlului Curții de Conturi a României de la finalul anului 2023, s-a hotărât diminuarea tarifului de capturare la 100 lei/câine capturat.

În conformitate cu prevederile art. 129 alin. 2 lit. d și alin.7 lit. s din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul local exercită atribuții privind gestionarea serviciilor furnizate către cetățeni, în speță, asigură cadrul necesar pentru furnizarea serviciilor de interes local privind alte servicii publice de interes local stabilite prin lege.

În contextul celor de mai sus, am inițiat prezentul proiect de hotărâre pentru modificarea Hotărârii Consiliului Local nr. 81/2023 în sensul modificării tarifului de capturare de la 300 lei/câine capturat la 100 lei/câine capturat și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare, ale Hotărârii Guvernului nr. 1059/2013 pentru aprobarea Normelor metodologice de aplicare a Ordonanței de Urgență a Guvernului nr. 155/2001, cu modificările și completările ulterioare, ale Ordonanței Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare, ale Ordonanței Guvernului nr. 21/2002 privind gospodărirea localităţilor urbane şi rurale, cu modificările şi completările ulterioare, ale Legii nr. 205/2004 privind protecția animalelor, cu modificările și completările ulterioare, ale Legii nr. 60/2004 privind ratificarea Convenției Europene pentru protecția animalelor de companie, ale Ordonanței de Urgență nr. 47/2005 privind reglementări de neutralizare a deșeurilor de origine animală, cu modificările și completările ulterioare, ale Ordinului nr. 80/2005 pentru aprobarea Normei sanitare veterinare pentru siguranța animalelor privind stabilirea documentelor și domeniului public și privat de interes local, ale Hotărârii Guvernului nr. 955/2004 pentru aprobarea reglementărilor - cadru de aplicare a O.G. nr. 71/2002, ale Anexei 2, cap. II, pct. 1 din Legea nr. 273/2006 privind finanțele publice locale, cu modificările și completările ulterioareale, ale art. 11 și art. 27 lit. a din Legea nr. 10082016 privind concesiunile de lucrări și concesiunile de servicii, ale art. 31 din Legea nr. 98/2016 privind achizițiile publice, ale Legii nr. 51/2006 a serviciilor comunitare de utilităţi publice, republicată, cu modificările și completările ulterioare, ale art. 89 alin. (1) și alin. (2), art. 90, art. 91, art.129 alin. (1), alin. (2) lit. d, alin. (7) lit. s, art. 140 alin. (1), art. 243 alin. (1) lit. a din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

